Document ID: 32004D0583

PADOMES LĒMUMS
(2004. gada 26. jūlijs),
ar ko tiek noslēgts Eiropas Kopienas un Krievijas Federācijas nolīgums, ar kuru groza Eiropas Ogļu un tērauda kopienas un Krievijas Federācijas valdības nolīgumu par dažu veidu tērauda ražojumu tirdzniecību
(2004/583/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 133. pantu kopā ar 300. panta 2. punkta pirmo teikumu,
ņemot vērā Komisijas priekšlikumu,
tā kā:
(1)
Partnerības un sadarbības nolīgums, ar ko izveido partnerību starp Eiropas Kopienām un to dalībvalstīm, no vienas puses, un Krievijas Federāciju, no otras puses (1), stājās spēkā 1997. gada 1. decembrī.
(2)
Atbilstīgi Partnerības un sadarbības līguma 21. pantam tirdzniecība ar Eiropas Ogļu un tērauda kopienas (še turpmāk “EOTK”) ražojumiem būtu jāregulē ar minētā nolīguma III sadaļu, izņemot tās 15. pantu, un noteikumiem nolīgumā par daudzuma ierobežojumiem attiecībā uz EOTK tērauda ražojumu tirdzniecību.
(3)
EOTK un Krievijas Federācijas valdība 2002. gada 9. jūlijā noslēdza šādu Nolīgumu par dažu veidu tērauda ražojumu tirdzniecību (2) (še turpmāk “Nolīgums”), kas EOTK vārdā apstiprināts ar Komisijas Lēmumu 2002/603/EOTK (3).
(4)
EOTK Līguma darbība beidzās 2002. gada 23. jūlijā, un Eiropas Kopiena pārņēma visas EOTK līgtās tiesības un saistības.
(5)
Atbilstīgi Nolīguma 10. panta 2. punktam līgumslēdzējas puses vienojušās, ka pēc šīs darbības izbeigšanās tas būtu jāturpina un visas līgumslēdzējas pušu tiesības un saistības būtu jāsaglabā.
(6)
Lgumslēdzējas puses sākušas apspriedes, kā noteikts Nolīguma 2. panta 4. punktā, un vienojušās, ka Līgumā izklāstītie daudzuma ierobežojumi būtu jāpalielina, lai ņemtu vērā Eiropas Savienības paplašināšanos.
(7)
Turklāt līgumslēdzējas puses vienojušās par to, ka daudzuma ierobežojumi būtu palielināmi arī attiecībā uz Nolīgumam pievienoto deklarāciju Nr. 1 par servisa centru izveidi Eiropas Savienībā.
(8)
Nolīguma grozījumi būtu jāapstiprina,
IR PIEŅĒMUSI ŠO LĒMUMU.
1. pants
1. Ar šo Kopienas vārdā tiek apstiprināts Eiropas Kopienas un Krievijas Federācijas valdības nolīgums, ar kuru groza Eiropas Ogļu un tērauda kopienas un Krievijas Federācijas valdības nolīgumu par dažu veidu tērauda ražojumu tirdzniecību.
2. Nolīguma teksts ir pievienots šim lēmumam.
2. pants
Padomes priekšsēdētājs ar šo ir pilnvarots izraudzīt personu, kura būtu tiesīga parakstīt Nolīgumu, lai tas būtu Kopienai saistošs.
Briselē, 2004. gada 26. jūlijā

Labels: 18
3
15
1